b"\n_START_ARTICLE_\nLlu\xc3\xads Sastre Reus\n_START_SECTION_\nCarrera esportiva\n_START_PARAGRAPH_\nVa sorgir del planter del FC Barcelona, per\xc3\xb2 nom\xc3\xa9s va jugar pels equips B i C._NEWLINE_Fitxat pel Reial Saragossa el 2007, Sastre va marxar immediatament a la SD Huesca, on ja ajudar a promocionar a la segona divisi\xc3\xb3 en la seva primera temporada, i a mantenir f\xc3\xa0cilment la categoria la temporada seg\xc3\xbcent. El seu primer partit com a professional va tenir lloc el 31 d'agost de 2008, quan va jugar el partit sencer en un empat 2\xe2\x80\x932 a casa contra el CE Castell\xc3\xb3._NEWLINE_L'estiu de 2012, Sastre va signar contracte per tres anys amb el Real Valladolid. Va debutar a La Liga el 20 d'agost, entrant al minut 78 de partit en substituci\xc3\xb3 d'\xc3\x81lvaro Rubio en una vict\xc3\xb2ria per 1\xe2\x80\x930 contra el Reial Saragossa; va acabar la temporada amb 29 partits (13 titularitats) i un gol, ajudant el seu equip a acabar 14\xc3\xa8 i evitar aix\xc3\xad el descens._NEWLINE_Despr\xc3\xa9s de descendir el 2014, Sastre va continuar jugant a segona, al Valladolid i el CD Legan\xc3\xa9s. Amb els darrers, va assolir l'ascens a primera el 2016._NEWLINE_El 29 de desembre de 2016, Sastre va acabar contracte amb el Lega i en va signar un altre per dos anys i mig amb la SD.\n_START_SECTION_\nVida personal\n_START_PARAGRAPH_\nEl seu germ\xc3\xa0 gran, Rafel, (deu anys m\xc3\xa9s gran), tamb\xc3\xa9 va ser futbolista. Jugava de defensa, i ho va fer principalment per l'Sporting de Gij\xc3\xb3n. Van coincidir al Huesca la temporada 2011\xe2\x80\x9312."